तालेबान ने अमेरीका को खोखले बयान पर दी चुनौती, कहा हक़ीक़त को समझे अमेरिका।
Code : 182918
Date of publication : 13/7/2016 18:10
तालेबान के प्रवक्ता ज़बीहुल्लाह मुजाहिद ने अमेरीकी रक्षामंत्री एश्टन कार्टर की अघोषित काबुल यात्रा और अफ़ग़ान सैनिकों के साथ कार्यवाही में अमेरीकी सेना की भागीदारी पर आधारित उनके बयान पर कहा है कि अमेरीका को खोखले बयान देने के बजाए, वास्तविकता को समझना और अतिग्रहण को ख़त्म करना चाहिए।
विलायत पोर्टलः तालेबान के प्रवक्ता ज़बीहुल्लाह मुजाहिद ने अमेरीकी रक्षामंत्री एश्टन कार्टर की अघोषित काबुल यात्रा और अफ़ग़ान सैनिकों के साथ कार्यवाही में अमेरीकी सेना की भागीदारी पर आधारित उनके बयान पर कहा है कि अमेरीका को खोखले बयान देने के बजाए, वास्तविकता को समझना और अतिग्रहण को ख़त्म करना चाहिए। हमारी पश्तु सेवा के अनुसार, ज़बीहुल्लाह मुजाहिद ने कहा कि अतिग्रहणकारियों के ख़िलाफ़ लड़ाई उस वक़्त तक जारी रहेगी, जब तक अफ़ग़ानिस्तान पूरी तरह आज़ाद नहीं हो जाता। ज्ञात रहे अमेरीकी रक्षा मंत्री एश्टन कार्टर ने मंगलवार को काबुल में अफ़ग़ान राष्ट्रपति अशरफ़ ग़नी के साथ प्रेस कान्फ़्रेंस में कहा कि तालेबान के हमलों को नाकाम करने के लिए अमेरीकी और अफ़ग़ान कमान्डर, आतंकवाद के ख़िलाफ़ संयुक्त योजना बनाकर उसे लागू करेंगे। उन्होंने कहा कि उनके काबुल के दौरे का लक्ष्य, अफ़ग़ानिस्तान में अमेरीकी कमान्डरों की एक ख़ास क्षमता को बढ़ाना, अफ़ग़ान सुरक्षा बल को वित्तीय मदद देना और 2017 तक अमेरीकी सैनिकों की अफ़ग़ानिस्तान में उपस्थिति का ऐलान करना है।
तालेबान ज़बीहुल्लाह अमेरीका आतंकवाद अफ़ग़ानिस्तान